พัก ชิน-ฮเย

พัก ชิน-ฮเย (; เกิด 18 กุมภาพันธ์ ค.ศ. 1990) เป็นนักแสดงและนักร้องชาวเกาหลีใต้ เธอได้รับการยอมรับจากการแสดงในละครโทรทัศน์เกาหลีเรื่อง ฝากรักไว้ที่ปลายฟ้า (2003), สุดปลายฟ้า สัญญารักนิรันดร์ (2006) รวมถึงภาพยนตร์เรื่อง ปาฏิหาริย์ห้องขังหมายเลข 7 (2013) ซึ่งกลายเป็นหนึ่งในภาพยนตร์เกาหลีที่ทำรายได้สูงสุดตลอดกาล นอกจากนั้นยังได้รับการยอมรับจากการแสดงในละครอีกหลายเรื่องได้แก่ หล่อน่ารักกับซูปเปอร์สตาร์น่าเลิฟ (2009), วุ่นรักทายาทพันล้าน (2013), พิน็อกคิโอ รักนี้หัวใจไม่โกหก (2014–2015), ตรวจใจเธอให้เจอรัก (2016), อาลัมบรา มายาพิศวง (2018–2019) และ รหัสลับข้ามเวลา (2021)

พักอยู่อันดับที่ 33 ในรายชื่อ "ผู้ทรงอิทธิพลในเกาหลี" จัดโดยนิตยสารฟอบส์ ใน ค.ศ. 2015 อันดับที่ 12 ใน ค.ศ. 2017 และอันดับที่ 40 ใน ค.ศ. 2021

ชีวิตช่วงแรกและการศึกษา
พัก ชิน-ฮเย เกิดเมื่อวันที่ 18 กุมภาพันธ์ ค.ศ. 1990 ณ เมืองควังจู ประเทศเกาหลีใต้ ก่อนย้ายมาเติบโตในเขตซงพา โซล เธอมีพี่ชายหนึ่งคนชื่อ พัก ชิน-ว็อน เป็นนักกีตาร์และนักแต่งเพลง พักปรากฏตัวครั้งแรกในมิวสิกวิดีโอเพลง "Flower" ของอี ซึง-ฮวัน จากนั้นเธอเริ่มฝึกร้องเพลง เต้นรำ และการแสดง

หลังจบการศึกษาจากโรงเรียนมัธยมสตรีย็องพา พักศึกษาต่อที่มหาวิทยาลัยจุงอัง สาขาภาพยนตร์และการละครเป็นเวลา 8 ปี ก่อนสำเร็จการศึกษาในเดือนกุมภาพันธ์ ค.ศ. 2016

ชีวิตส่วนตัว  
ในวันที่ 7 มีนาคม ค.ศ. 2018 มีการยืนยันว่าพักกำลังคบหากับนักแสดงอย่าง ชเว แท-จุน ตั้งแต่ปลาย ค.ศ. 2017

ในวันที่ 23 พฤศจิกายน ค.ศ. 2021 มีการประกาศว่าพักกำลังตั้งครรภ์และกำลังเตรียมสมรสกับชเว ทั้งคู่สมรสกันในวันที่ 22 มกราคม ค.ศ. 2022 ต่อหน้าเพื่อนและครอบครัว ณ โบสถ์คริสตจักร ในโซล

ผลงานการแสดง

ภาพยนตร์

ละครโทรทัศน์

มิวสิกวิดีโอ

ผลงานเพลง

ซิงเกิล

เพลงอื่น ๆ ที่ติดชาร์ต

อ้างอิง

แหล่งข้อมูลอื่น 

 เว็บไซต์ทางการ 
 เว็บไซต์ทางการ 

บุคคลจากควังจู
นักแสดงเด็กหญิงชาวเกาหลีใต้
นักแสดงภาพยนตร์หญิงชาวเกาหลีใต้
นักแสดงละครโทรทัศน์หญิงชาวเกาหลีใต้
นางแบบเกาหลีใต้
คริสต์ศาสนิกชนชาวเกาหลีใต้
นักร้องหญิงชาวเกาหลีใต้ในศตวรรษที่ 21
ศิษย์เก่าจากมหาวิทยาลัยจุงอัง